***ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂЕЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА***

Од понуђача се очекује да је упознат са Законом о јавним набавкама (''Сл. гласник РС'', бр. 91/2019 и 92/2023), Законом о планирању и изградњи („Сл.гласник РС", број 72/2009, 81/2009-испр., 64/2010, 24/2011,121/2012, 42/2013, 50/2013, 98/2013, 132/2014, 145/2014, 83/2018, 31/2019, 37/2019-др.закон, 9/2020, 52/2021 и 62/2023), Законом о путевима (''Сл. гласник РС'', бр. 41/2018, 95/2018-др.закон и 92/2023-др.закон), као и са законима, прописима, стандардима и техничким условима који важе у Републици Србији, за ову врсту послова.

Предмет јавне набавке ће бити ближе одређен у оквиру техничких спецификација, односно Обрасцу структуре понуђене цене.

Контролу квалитета извођења радова ће вршити стручни Надзор у складу са Законом о планирању и изградњи, Правилником о садржини и начину вођења стручног Надзора и другим прописима који регулишту ову област.

Стручни надзор ће између осталог вршити и контролу и проверу квалитета извођења предметних радова и примену прописа, стандарда и техничких норматива, укључујући и техничке прописе чији су саставни део стандарди који дефинишу обавезне техничке мере и услове којима се осигурава несметано кретање и приступ особама са инвалидитетом, деци и старим особама.

Радови који су предмет јавне набавке морају бити одговарајућег квалитета имајући у виду сврху, намену и вредност јавне набавке, односно економично трошење јавних средстава и морају минимално да утичу на животну средину.

Рок за извођење радова износи: **до 150 календарских дана** од дана увођења у посао.

Место извођења радова: Ивањица.

Гарантни рок за изведене радове: **минимум две године** од дана примопредаје радова.

Гарантни рок за уграђену опрему даје произвођач.